**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – organizacioni psiholog/osnaživanje kapaciteta za pilotiranje usluge psihosocijalne pomoći u ovkiru redizajniranog preduzetničkog programa Nacionalne službe za zapošljavanje**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da uradi procenu trenutnih kadrovskih kapaciteta Nacionalne službe za zapošljavanje, dizajnira i realizuje program obuke za psihologe kako bi se nova usluga psihosocijalne podrške osmislila i pružila krajnjim korisnicima NSZ preduzetničkog programa. Pod preduzetničkim programom u kontekstu ovog zadatka podrazumeva se set usluga koje realizuje Nacionalna služba za zapošljavanje počevši od obuke za preduzetništvo, mentorstva, dodeljivanja subvencije, specijalističkih obuka za preduzetništvo itd.

### Projektni zadatak i opis posla/očekivani rezultati

U sklopu ovog zadataka, između ostalog predviđeno je da se urade sledeće aktivnosti:

* Proceniti trenutne kapacitete psihologa koji rade u Nacionalnog službi za zapošljavanje za pružanje usluge psihosocijalne podrške sa fokusom na njihove trenutne opise poslova, kompetencije, veštine i znanja
* Identifikovati potrebne kompetencije, veštine i znanja koje bi zaposleni u NSZ trebalo da imaju kako pružili uslugu psihosocijalne podrške kranjim korisnicima preduzetničkog programa
* Na osnovu najbolje prakse u Srbiji, regionu Zapadnog Balkana i EU, razviti nastavni plan i program za uslugu psiho-socijalne podrške za korisnike preduzetničkog programa NSZ
* Osmisliti i realizovati program osnaživanja kapaciteta za zaposlene (psiholozi) u NSZ kako bi se prevazišao jaz između trenutnih i potrebnih kompetencija, veština i znanja za pružanje usluge psiho-socijalne podrške krajnjim korisnicima programa preduzetništva
* Razviti materijale koje će zaposleni (psiholozi) u NSZ koristiti u pružanju usluge psiho-socijalne podrške (protokol, agende, PPT, izveštaji o proceni itd.)
* Podržati zaposlene u NSZ u pilotiranju usluge psiho-socijalne podrške korisnicima programa preduzetništva kroz mentorstvo i osiguranje kvaliteta pružene usluge
* Nakon testiranja nove usluge (psihosocijalne podrške) prikupiti povratne informacije o kvalitetu, trajanju, intenzitetu i ostvarenim rezultatima
* Bilo koji drugi zadatak vezan za ovaj ToR koji bi bio delegiran od strane menadžera SIPRU.

Očekivani period angažovanja konsultanata/kinja koji ispune kriterijume je od maja 2021. godine do decembra 2021. godine.

**Zainteresovani konsultant/konsultantkinja treba da ispunjava sledeće uslove:**

* Univerzitetska diploma od najmanje 4 godine u oblasti koja je relevantna za projektni zadatak (psihologija, andragogija, medicina itd.) ili ekvivalentnih 15 godina iskustva u oblasti psihologije / sociologije u slučaju da obrazovni profil nije povezan sa društvenim naukama
* Najmanje 10, poželjno 15 godina postdiplomskog radnog iskustva u oblastima relevantnim za ovaj projektni zadatak (procena kapaciteta/mogućnosti ljudskih resursa u javnom ili privatnom sektoru, razvoj i sprovođenje različitih programa za osnaživanje kapaciteta, organizovanje i realizacija supervizije za novouvedene usluge)
* Relevantno iskustvo u dizajniranju i kreiranju HR centara za zaposlene u javnom i / ili privatnom sektoru smatraće se prednošću
* Relevantno iskustvo u dizajniranju i sprovođenju treninga, podučavanja i mentorstva psihologa u javnom ili privatnom sektoru smatraće se prednošću.
* Odlično znanje srpskog i engleskog jezika;
* Odlične analitičke, veštine sinteze kao i komunikacijske veštine;
* Jake organizacione sposobnosti, veštine prezentacije, pisanja i izveštavanja.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 05.05.2020. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: a.roncevic@gov.rs